Miten+antiikki+näkyi+muissa+taiteissa?


 * Antiikin musiikki**

Antiikin Kreikassa musiikilla oli oleellinen asema. Nykyaikaan asti on säilynyt muutamia nuottikirjoituksia antiikin ajalta. Myös lukuisia kuvia musiikkiesityksistä voidaan pitää todisteina antiikin aikaisen musiikkielämän runsaudesta. Antiikin Kreikassa musiikin opetus pojille alkoi kuuden vuoden iässä. Pääsävellyslajit olivat doorinen, lyydinen ja fryyginen. Doorinen on vahva asteikko, fyyginen intohimoinen ja lyydinen pehmeä. Musiikki oli olennainen osa häitä, hautajaisia sekä muita tilaisuuksia.

Kreikassa kehitetty musiikkiteoria ja kreikkalaiset moodit muodostivat keskiaikaisen kirkkomusiikin perustan ja sitä kautta myös nykyisen taidemusiikin perustan.


 * Antiikin arkkitehtuuri**

Antiikin arkkitehtuuri oli pitkälle kehittynyttä ja parhaiten tunnettu massiivisista temppeleistään. Myös kaavamainen kaupunkimalli oli tyypillistä antiikin ajan arkkitehtuurille. Antiikin pylväsmalleja oli kolme, doorilainen, joonialainen, ja korinttilainen, joista doorilainen on pelkistetyin ja korinttilainen koristeellisin. Kreikan teatterit olivat usein puoliympyrän muotoisia, avautuivat vuoren rinteeseen ja perustuivat akustiikan hyödyntämiseen. Vaikka antiikinaikaisilla näyttelijöillä ei ollut mikrofonejaheidän äänensä saatiin kuulumaan teatterin rakenteen avulla. Roomalaiset teatterit olivat useammin amfiteattereja eli kokoympyrän muotoisia, esimerkkinä myös gladiaattoriareenana käytetty Colosseum. Tänä päivänä Colosseum sijaitsee Rooman keskustassa. Se on kärsinyt maanjäristyksistä ja kivenryövääjistä. Se on yksi suosituimmista nähtävyyksistä Italiassa. Antiikinaikainen kansi, jossa gladiaattoriesitykset pidettiin on aikojen saatossa lahonnut. Areenan pohjalla näkyy vankityrmät ja eläinhäkit.

Roomalainen arkkitehtuuri otti paljon vaikutteita kreikkalaiselta arkkitehtuurilta, mutta siinä keskityttiin lähinnä sisätilojen koristeluun ulkoasun kustannuksella. Myös roomalainen tekniikka oli edellä kreikkalaista ja tämä mahdollistikin uudenlaiset kupolit ja holvikaaret.


 * Antiikin taide**

Antiikin maalaustaide koostui lähinnä ruukku- ja seinämaalauksista. Joitakin ruukkuja ja ehjiä seinämaalauksia on säilynyt nykypäiväänkin asti, suuri osa Pompeijissa paksun tuhkapeitteen alla. Vesuvius purkautui vuonna 79 ja vaikkakin melkein välittömästi tappaen kaikki ihmiset, vuoresta syöksähtänyt tuhka ja pöly myöskin peitti kaupungin ja se säilyi melkein täysin sellaisenaan lähes kaksituhatta vuotta kunnes vuonna 1748 arkeologit löysivät kaupungin jäänteet. Antiikiin ruukkutaide oli geometristä ruukkuihin maalattua koristetaidetta, ruukuista saattoi usein löytyä jokin tarina taideteoksen takaa.

Tärkeämpi osa antiikin taidetta oli kuitenkin veistokset. Antiikin taiteessa oli neljä kautta, geometrinen, arkaainen, klassinen ja hellenistinen. Siirryttäessä ajassa eteenpäin veistokset muuttuivat jäykemmistä vapaammiksi. Geometrisen ajan taide oli lähinnä geometrisia kuviota, joita muodostui suuria kokonaisuuksia. Geometrisen ajan maalaustaide ei yleensä esittänyt ihmistä. Arkaaiset veistokset olivat jäykkiä. Yleisesti hyväksyttyjä asentoja oli vain muutama, istuva jumalatar tai seisova nuorukainen, jolla on kädet tiukasti sivuilla, toinen jalka hieman toisen edessä ja kasvoilla vieno hymy. Klassisen ajan veistostaide oli vapaampaa, ja pyrki absoluuttisen kauneuden esittämiseen silloisen kauneusihanteen pohjalta. Arkaainen hymy oli myös tiessään. Aiheina oli yleensä atleetit tai jumalat. Hellenistiset veistokset olivat tunnetiloiltaan paljon kolmea aikaisempaa kautta voimakkaampia. Myös ulkoasussa pyrittiin mahtipontisuuteen ja suuruuteen, mutta samalla myös keskityttiin pieniin yksityiskohtiin. Hellenistisen aikakauden taideteokset olivat asennoiltaan ja aiheiltaan paljon monipuolisempia kuin esimerkiksi arkaaisen kauden veistokset joissa asento oli joka kerta sama. Esimerkiksi patsaiden vaatteet oli kuvattu todella yksityiskohtaisesti laskoksia myöten. Myös ihmisten ilmeet ja lihakset kuvattiin entistä tarkemmin.

Antiikin roomalainen taide oli ottanut paljon vaikutteita kreikkalaisesta taiteesta ja tekikin monia kreikkalaisia pronssitaideteoksia marmorista, myös kreikkalaiset jumalat olivat suosittu aihe Rooman taiteessa. Rooman taidesuuntaus kääntyi keisariajalla propagandan suuntaan, ja keisarit ja suuret sotilasjohtajat yleistyivät taiteen aiheina.